APURE พุ่งกว่า 10% เด้งรับงบ Q3 กำไรโตกว่าเท่าตัว
APURE พุ่งกว่า 10% เด้งรับงบ Q3 กำไรโตกว่าเท่าตัว ล่าสุด ณ เวลา 10.13 น. ราคาอยู่ที่ 2.10 บาท บวก 0.20 บาท หรือ 10.53% สูงสุด 2.12 บาท ต่ำสุด 2.02 บาท ด้วยมูลค่าซื้อขาย 17.91 ล้านบาท 
14 พ.ย. 2559

ผู้สื่อข่าวรายงานว่าราคาหุ้น บริษัท อกริเพียว โฮลดิ้งส์ จำกัด (มหาชน) หรือ APURE ล่าสุด ณ เวลา 10.13น. ราคาอยู่ที่ 2.10บาท บวก 0.20บาท หรือ 10.53% สูงสุด 2.12บาท ต่ำสุด 2.02บาท ด้วยมูลค่าซื้อขาย 17.91ล้านบาท

บริษัท อกริเพียว โฮลดิ้งส์ จำกัด (มหาชน) หรือ APURE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลกำไรสุทธิ 74.00ล้านบาท  หรือมีกำไรสุทธิ 0.077บาทต่อหุ้น เพิ่มขึ้น 102% จากช่วงเดียวกันของปีก่อนที่มีกำไรสุทธิ 36.61ล้านบาท หรือมีผลกำไรสุทธิ 0.038บาทต่อหุ้น
ทั้งนี้ผลการดำเนินงานของบริษัทมีกำไรเพิ่มขึ้นเนื่องจากบริษัทมียอดส่งออกสูงขึ้น-ต้นทุนการผลิตลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิอยู่ที่  158.11ล้านบาท หรือ 0.165 บาทต่อหุ้น เพิ่มขึ้น 96% จากช่วงเดียวกันของปีก่อนที่มีกำไรสุทธิ 80.54 ล้านบาท หรือ 0.094 บาทต่อหุ้น